Taekwondo

Li taekwondo (태권도; 跆拳道) es martial arte e sporte de kombate kun sen fonte in Korea. Lu bli multum konosa e populari por li spektakle de sen teknikes de pede, e aktualim lu es un del martial artes li maxim populari del monde, kun miliones de adherentes in toti li monde. Segun li traditione, sen developo komensad sirk 2000 yares ante nun, ma faktim lu bli apela "taekwondo" desde sirk 1955. Disdi lu ha devenit sporte multum expanset. In li Olimpik Ludes de Seoul, Korea del Sud, del 1988 li taekwondo fad sen unesmi aparitione in he konkurse kom sporte de exhibitione. In he evente konkurad 183 atletes (120 maskulines e 63 feminines) de 34 diversi landes in 8 diferanti fakes de peso por maskulines e por feminines. In li Olimpik Ludes de Barcelona 92 lu durad kom kompetitione de exhibitione, e in li Olimpik Ludes de Sydney 2000 lu devenid ofisial olimpik sporte. 

Tae-kwon-do signifika "vie del pede e del pugne". Es remarkabli ke he martial arte non se basa nur in li uso del pedes kom multi popule kreda erorim; multi teknikes de taekwondo usa li elbove e de formes de kolpes kun li manu, li pede e in kurti li genu (per exemple, por rupter de plankes, brikes e altri objetes).

 Extri ligamines 
 Taekwondo 
 Korea National Taekwondo Team • Spektakle in Oslo, Norvegia • 23.05.06

Category:Martial artes